தமிழகத்தில் உள்ள, 34 ஆற்றுவடி நிலங்கள், 17 பெரிய வடிநிலங்களாகவும், 127 உப வடிநிலங்களாகவும் பிரிக்கப்பட்டுள்ளன.சராசரி மழையளவு, 912 மி.மீ., தமிழகத்தில் உள்ள, 58 பெரிய அணைகள், நான்கு சிறிய அணைகள், இவற்றின் மொத்த கொள்ளளவு, 239 டி.எம்.சி., தமிழகத்தில், 13,699 ஏரிகள் உள்ளன.நீர்வள ஆதார அமைப்பின் கட்டுப்பாட்டில் உள்ள, மொத்த நீர்நிலைகளின், மேற்பரப்பு நீர்வளம், 592 டி.எம்.சி., இவற்றில் இருந்து, போதுமான நீர் கிடைக்காத போது, அண்டை மாநிலங்களில் இருந்து, 261 டி.எம்.சி., நீர் பெறப்படும்.இருப்பினும், இவற்றில் இருந்து நீர் பெறுவதில், பல்வேறு பிரச்னைகள் ஏற்படுகின்றன. முல்லைப் பெரியாறு, பாலாறு, பரம்பிக்குளம் - ஆழியாறு, ஆனைமலையாறு, மணக்கடவு, நீராறு - நல்லாறு இணைப்பு, நெய்யாறு இடது கரை கால்வாய் பாசன திட்டம், காவிரி, செண்பகவல்லி அணைக்கட்டு சீரமைப்பு, பம்பா - அச்சன்கோவில் - வைப்பாறு இணைப்பு போன்ற திட்டங்களில், தமிழகத்துக்கும், பிற மாநிலங்களுக்கும் இடையில், பல ஆண்டுகளாக, நீர் பங்கீடு தொடர்பான பிரச்னைகள் நிலவி வருகிறது.